แนะนำยี่ห้อยาคุมแบบ 21 28 เม็ด ที่ฮอร์โมนต่ำให้หน่อยค่ะ ที่ราคาไม่สูงมาก ช่วยแนะนำหน่อยค่ะ 🙇🏻‍♀️
สวัสดีค่ะ ในปัจจุบันมียาคุมฮอร์โมนต่ำพิเศษซึ่งมีฮอร์โมนเอสโตรเจนต่ำกว่ายาคุมทั่วไป ทว่ามีประสิทธิภาพป้องกันการตั้งครรภ์ไม่ต่างจากยาคุมรูปแบบเดิม อีกทั้งเกิดผลข้างเคียงต่ำกว่ายาคุมประเภทอื่น ๆ แต่การใช้ยาก็เหมือนยาคุมแบบปกติ คือต้องกินทุกวันจนครบแผงข้อเสียของยาคุมที่มีฮอร์โมนต่ำเช่น มีเลือดออกกระปริดกระปรอยได้มากกว่าโดยเฉพาะอย่างยิ่งถ้ารับประทานยาไม่ตรงเวลาการเลือกใช้ยาฮอร์โมนที่เหมาะสม สามารถปรึกษากับแพทย์และเภสัชกรใกล้บ้านได้ ถ้าไม่ได้มีโรคประจำตัวใดๆเลย แข็งแรงดี จริงๆแล้วก็น่าจะสามารถเลือกใช้ยาคุมได้ทุกกชนิด ขึ้นกับว่าอยากจะได้ผลด้านใดเป็นพิเศษหรือไม่ ถ้าอยากจะลดผลข้างเคียงเช่นคลื่นไส้ อาเจียน ปวดศีรษะ คัดตึงเต้านม ยาคุมแบบฮอร์โมนต่ำก็เป็นทางเลือกที่ดี และสามารถใช้ยี่ห้อใดก็ได้ ถ้าไม่มีข้อห้าม อาจเลือกจากราคาเท่าที่จ่ายไหวซึ่งควรไปดูจากราคาจริงที่หน้าร้านขายยาหรือที่รพ.อีกครั้งค่ะ